alexandrainst/scandi-wiki huggingface dataset:
Sigurd Akre-Aas

Sigurd Akre-Aas (født 12. juni 1897 i Rendalen, død 18. juni 1968) var en norsk kjøleingeniør, mest kjent som to ganger OL-fekter og vinner av mange norske mesterskap i fekting.

Han representerte Oslo Fekteklub.  Etter å ha innkassert et titall seire både nasjonal og i nordiske mesterskap, fortsatte han på landslaget frem til den andre verdenskrigs utbrudd, og var aktiv så sent som i 1946 da han var meldt på i sabel ved en turnering i København.

I det private jobbet Sigurd på 1930-tallet som kjøleteknisk ingeniør og fant også opp diverse innretninger for husholdninger.  I 1946 startet han endog eget firma i denne bransjen, det fikk navnet Moderne Kjøling A/S.  Han ble kjent i media da han i 1948 stod bak kjøleanlegget i det som på den tiden var innovative kjølevogner som fraktet fisk fra Ålesund til Oslo. Det ble i 1949 kjent at Kværner Brug (der Akre-Aas hadde vært ansatt) produserte de fem av Landbruksdepartementet finansierte kjøledisker som Akre-Aas hadde utviklet og patentert for utprøving i distriktene. Akre-Aas patenterte også minst en av sine innretninger.

Han var sønn av disponent Sæming Sæmingsen Utstu Akre (1858–1936) og Marit Embretsdatter Aas (1864–1955), begge fra Rendalen i Østerdalen, der han selv da også ble født.  Senere flyttet de til Kristiania.  
I 2010 ble det rapportert at John Akre-Aas var disponent og at familiefirmaet  Moderne Kjøling var landets største kjølegrossist. Sigurds farmor Berte var søster av Jacob Eriksen Haarset.

Meritter 
 NM i fekting
 Sabel: Seier i 1922, 1923, 1925, 1926 og 1928
 Kårde: Seier i 1926
 Florett: Seier i 1922 og 1927
 Kongepokal:  1922 og 1926
 Nordiske mesterskap:  Seier i florett, 1927 (Stockholm).
 Norge under Sommer-OL 1924 i Paris: 
 Individuelt: Deltok i florett, sabel og kårde. Nådde ikke finalene.
 Lag:  Utslått i første runde av florett
 Norge under Sommer-OL 1928 i Antwerpen:  
 Individuelt:  Samme som i 1924.
 Lag: Samme som i 1924.

Referanser

Eksterne lenker 
 

Norske oppfinnere
Kjøleteknikk
Norske fektere
Fektere under Sommer-OL 1924
Deltakere for Norge under Sommer-OL 1924
Fektere under Sommer-OL 1928
Deltakere for Norge under Sommer-OL 1928
Personer fra Rendalen kommune
Fødsler i 1897
Dødsfall i 1968
Kongepokalvinnere i fekting
Vladislav Lekomtsev

Vladislav Aleksejevitsj Lekomtsev (russisk: Владислав Алексеевич Лекомцев, født 8. desember 1994 i Derevnja Romasjkino i Udmurtia) er en russisk funksjonshemmet skiskytter og langrennsløper. Han har tre VM-gull fra 2013 og to gullmedaljer fra Paralympiske vinterleker 2014 i Sotsji som fremste internasjonale meritter. 

Han konkurrerer i klassen LW6 for stående utøvere.

Karriere 
Lekomtsev deltok VM i skiskyting og langrenn for funksjonshemmede 2011 i Khanty-Mansiysk i Russland, der han deltok i både langrenn og skiskyting. I langrenn kom han på 9.-plass på sprinten og 14.-plass på 10 km. I skiskyting fikk han 11.-plass på 7,5 km som beste resultat. For øvrig kom han på 16.-plass på 12,5 km og 17.-plass på 3 km jaktstart. 

Han deltok igjen ved VM for funksjonshemmede, der han også deltok i både langrenn og skiskyting. Han vant både 10 km og langrennssprinten individuelt, og deltok også på det russiske laget som vant 4 x 2,5 km stafett,åpen klasse. Han stilte ikke til start på 20 km. I skiskyting kom han på 7.-plass på 12,5 km og 16.-plass på 7,5 km.  

Ved Paralympiske vinterleker 2014 i Sotsji fikk han fem medaljer. Russland vant 4 x 2,5 km stafett i langrenn, og han fikk bronse på både 20 km klassisk og 10 km fri teknikk. I skiskyting vant han 7,5 km, og kom på 5.-plass på 15 km.

Referanser

Eksterne lenker 
 Profil hos Paralympics 2014 
 Profil hos IPC (biografi og resultater)

Russiske handikappidrettsutøvere
Russiske langrennsløpere
Russiske skiskyttere
Verdensmestere i langrenn
Paralympiske mestere for Russland
Paralympiske bronsemedaljevinnere for Russland
Deltakere for Russland under Paralympiske vinterleker 2014
Langrennsløpere under Paralympiske vinterleker 2014
Skiskyttere under Paralympiske vinterleker 2014
Hagaelva kraftverk

Hagaelva kraftverk er et vannkraftverk i Heim kommune i Trøndelag.

Det er et elvekraftverk som utnytter et fall på ca 70 meter.

Installert effekt er 840 kW på 3 små aggregater. Årsproduksjon er 1,6 GWh.

Kilder
 
 NVE vannkraftdatabase
 Energiutredning 2007 (arkiv)

Minikraftverk i Trøndelag
Kraftverk i Heim
Kraftverk etablert i 2005
Dias Kenesjev

Dias Kenesjev (født 31. mars 1985) er en kasakhstansk skiskytter. Han representerte landet sitt under Vinter-OL 2014 i Sotsji, der hans beste resultat var nummer 87 på sprinten.

Referanser

Eksterne lenker 
 

Kasakhstanske skiskyttere
Deltakere for Kasakhstan under Vinter-OL 2010
Skiskyttere under Vinter-OL 2010
Deltakere for Kasakhstan under Vinter-OL 2014
Skiskyttere under Vinter-OL 2014
Fødsler i 1985
Deltakere under VM i skiskyting 2008
Deltakere under VM i skiskyting 2009
Deltakere under VM i skiskyting 2011
Deltakere under VM i skiskyting 2013
Grzegorz Guzik

Grzegorz Guzik (født 20. august 1991) er en polsk skiskytter. Han representerte landet sitt under Vinter-OL 2014 i Sotsji, der hans beste resultat var nummer 85 på sprinten.

Referanser

Eksterne lenker 
 

Fødsler i 1991
Polske skiskyttere
Deltakere for Polen under Vinter-OL 2014
Skiskyttere under Vinter-OL 2014
Deltakere for Polen under Vinter-OL 2018
Skiskyttere under Vinter-OL 2018
Deltakere for Polen under Vinter-OL 2022
Skiskyttere under Vinter-OL 2022
Deltakere under VM i skiskyting 2013
Deltakere under VM i skiskyting 2015
Deltakere under VM i skiskyting 2016
Deltakere under VM i skiskyting 2017
Deltakere under VM i skiskyting 2019
Deltakere under VM i skiskyting 2020
Deltakere under VM i skiskyting 2021
Károly Gombos

Károly Gombos (født 3. oktober 1981) er en ungarsk skiskytter. Han representerte landet sitt under Vinter-OL 2014 i Sotsji, der hans beste resultat var nummer 79 på sprinten.

Referanser

Eksterne lenker 
 

Ungarske skiskyttere
Deltakere for Ungarn under Vinter-OL 2014
Skiskyttere under Vinter-OL 2014
Deltakere under Ski-VM 2015
Fødsler i 1981
Deltakere under Ski-VM 2017
Deltakere under VM i skiskyting 2007
Deltakere under VM i skiskyting 2008
Deltakere under VM i skiskyting 2009
Deltakere under VM i skiskyting 2011
Deltakere under VM i skiskyting 2012
Deltakere under VM i skiskyting 2013
Deltakere under VM i skiskyting 2015
Deltakere under VM i skiskyting 2016
Deltakere under VM i skiskyting 2017
Tomáš Krupčík

Tomáš Krupčík (født 8. januar 1988) er en tsjekkisk skiskytter. Han representerte landet sitt under Vinter-OL 2014 i Sotsji, der hans beste resultat var nummer 75 på sprinten.

Referanser

Eksterne lenker 
 

Tsjekkiske skiskyttere
Deltakere for Tsjekkia under Vinter-OL 2014
Skiskyttere under Vinter-OL 2014
Deltakere under VM i skiskyting 2015
Deltakere under VM i skiskyting 2017
Deltakere under VM i skiskyting 2019
Peter Dokl

Peter Dokl (født 11. januar 1985) er en slovensk skiskytter. Han representerte landet sitt under Vinter-OL 2014 i Sotsji, der hans beste resultat var nummer 72 på sprinten.

Referanser

Eksterne lenker 
 

Slovenske skiskyttere
Deltakere for Slovenia under Vinter-OL 2010
Skiskyttere under Vinter-OL 2010
Deltakere for Slovenia under Vinter-OL 2014
Skiskyttere under Vinter-OL 2014
Fødsler i 1985
Deltakere under VM i skiskyting 2008
Deltakere under VM i skiskyting 2009
Deltakere under VM i skiskyting 2011
Deltakere under VM i skiskyting 2012
Deltakere under VM i skiskyting 2013
Roland Lessing

Roland Lessing (født 14. april 1978) er en estisk skiskytter. Han representerte landet sitt under Vinter-OL 2014 i Sotsji, der hans beste resultat var nummer 66 på sprinten.

Referanser

Eksterne lenker 
 

Estiske skiskyttere
Deltakere for Estland under Vinter-OL 2002
Skiskyttere under Vinter-OL 2002
Deltakere for Estland under Vinter-OL 2006
Skiskyttere under Vinter-OL 2006
Deltakere for Estland under Vinter-OL 2010
Skiskyttere under Vinter-OL 2010
Deltakere for Estland under Vinter-OL 2014
Skiskyttere under Vinter-OL 2014
Deltakere for Estland under Vinter-OL 2018
Skiskyttere under Vinter-OL 2018
Fødsler i 1978
Deltakere under VM i skiskyting 1999
Deltakere under VM i skiskyting 2000
Deltakere under VM i skiskyting 2001
Deltakere under VM i skiskyting 2003
Deltakere under VM i skiskyting 2004
Deltakere under VM i skiskyting 2005
Deltakere under VM i skiskyting 2007
Deltakere under VM i skiskyting 2008
Deltakere under VM i skiskyting 2009
Deltakere under VM i skiskyting 2011
Deltakere under VM i skiskyting 2012
Deltakere under VM i skiskyting 2013
Deltakere under VM i skiskyting 2015
Deltakere under VM i skiskyting 2016
Deltakere under VM i skiskyting 2017
Deltakere under VM i skiskyting 2019
Maksym Jarovyj

Maksym Volodymyrovytsj Jarovyj (ukrainsk: Максим Володимирович Яровий, født 18. februar 1995 i Mykolajiv) er en ukrainsk funksjonshemmet skiskytter og langrennsløper. Han vant tre medaljer ved Paralympiske vinterleker 2014 i Sotsji. 

Han konkurrerer i klassen for sittende utøvere, etter en skade han fikk da han var 15 år gammel. Han begynte med langrenn da han var 21 år gammel.

Karriere 
Jarovyj deltok i VM i skiskyting og langrenn for funksjonshemmede 2013 i både langrenn og skiskyting. I langrenn fikk han 5.-plass på 15 km som beste resultat. Han kom på 8.-plass på 10 km og 14.-plass på langrennssprinten. I skiskyting kom han på 7.-plass på både 12,5 km og 15 km, og han kom på 8.-plass på 7,5 km. 

Han representerte Ukraina i de paralympiske vinterlekene 2014 i Sotsji, der han også deltok i langrenn og skiskyting. Han fikk sølv på 10 km langrenn, og bronse på langrennssprinten. På 15 km langrenn kom han på 4.-plass. I skiskyting fikk han sølv på 7,5 km, og kom på 7.-plass på 12,5 km og 12.-plass på 15 km.

Utmerkelser 
 Master of Sport of National Class (Ukraina)

Eksterne lenker 
 Profil hos Paralympics 2014 
 Profil hos IPC (biografi og resultater)

Ukrainske handikappidrettsutøvere
Ukrainske langrennsløpere
Ukrainske skiskyttere
Paralympiske mestere for Ukraina
Paralympiske sølvmedaljevinnere for Ukraina
Paralympiske bronsemedaljevinnere for Ukraina
Deltakere for Ukraina under Paralympiske vinterleker 2014
Langrennsløpere under Paralympiske vinterleker 2014
Skiskyttere under Paralympiske vinterleker 2014
Deltakere for Ukraina under Paralympiske vinterleker 2018
Langrennsløpere under Paralympiske vinterleker 2018
Skiskyttere under Paralympiske vinterleker 2018
Personer fra Mykolajiv
Fødsler i 1989
Eroschemini

Se Systematisk inndeling

Eroschemini er en gruppe av biller som tilhører den artsrike underfamilien Cerambycinae i familien trebukker (Cerambycidae).

Utseende 
Middelsstore, spinkle trebukker. Disse artene har forholdsvis mykt hudpanser og kan overflatisk minne om familien Cantharidae. På arge er de gule og svarte. Antennene er svarte, omtrent halvparten så lange som kroppen, mer eller mindre sagtakkede. Pronotum er smalere enn dekkvingene. Dekkvingene er brungule og har to lengderibber hos de australske artene, de amerikanske har svarte spisser og en svart flekk i midten. Lårene kan være klubbeformede.

Utbredelse 
Gruppen er utbredt i Australia (slekten Chaodalis og Eroschema) og i Mellom- og Sør-Amerika (Tethlimmena).

Systematisk inndeling  
Det er uklart om denne stammen bør plasseres i Cerambycinae eller Lepturinae.

 Ordenen biller, Coleoptera Linnaeus, 1758
 Underordenen Polyphaga Emery, 1886
 Gruppen (infraorden) Cucujiformia Lameere, 1938
 Overfamilien Chrysomeloidea Latreille, 1802 (=Phytophaga)
 Familien trebukker, Cerambycidae Latreille, 1802
 Underfamilien tømmerbukker, Cerambycinae Latreille, 1802  (eller Lepturinae)
 Stammen Eroschemini Lacordaire, 1869
 Slekten Chaodalis Pascoe, 1865
 Chaodalis macleayi Pascoe, 1865
 Chaodalis taylori McKeown, 1942
 Slekten Eroschema Pascoe, 1859
 Eroschema affine Pascoe, 1888
 Eroschema apicipenne McKeown, 1942
 Eroschema atricolle Pascoe, 1859
 Eroschema poweri Pascoe, 1865
 Slekten Tethlimmena Bates, 1872
 Tethlimmena aliena Bates, 1872
 Tethlimmena basalis Gahan, 1895
 Tethlimmena gahani Gounelle, 1911

Kilder 

 Liste over slektene
 Katalog med utbredelsesdata, amerikanske arter 
 Katalog med utbredelsesdata, asiatiske arter

Eksterne lenker 
 

Cerambycinae
Anton Fredrik Klaveness (1903–1981)

Anton Fredrik Klaveness (født 8. november 1903 i Sandefjord, død 15. april 1981) var en norsk skipsreder.

Han var sønn av skipsreder Anton Fredrik Klaveness (1874–1958) og Therese Grøn (1875–1948).  Farfaren Anton Fredrik Klaveness (1839–1904) grunnla familiebedriften, rederiet Klaveness, men døde året efter Anton Fredrik ble født.  Efter Oslo handelsgymnasium og studier i utlandet, arbeidet Anton Fredrik Klaveness fra 1923 i familiebedriften og var fra 1934 med i rederiets ledelse. Fra 1947 var han styreformann i rederiet og hadde også styreverv i Norges rederiforbund  og Skibsfartens Arbeidsgiverforening.

Han var med i styrelsen for forsikringsselskapet Vega, Shell, O. Thoresen shipping, Sydvaranger, Andresens bank, Veritas, Framnæs Mek. Verksted og Schous bryggeri. Fra 1935 til 1937 var han medlem av herredsstyret i Bærum.

Klaveness deltok som rytter under Sommer-OL 1928 i Amsterdam.  Han var også formann i Norsk Jockeyklubb. Ellers var han ivrig seiler og skiløper.  Sammen med broren Dag etablerte han Anton og Therese Klaveness reise- og studiestipendium med navn etter deres foreldre.

Anton Fredrik Klaveness giftet seg i 1923 med Lucy Egeberg (1907–1992) av  Egeberg (slekt fra Sjælland).  I 1938 giftet han seg med Brita Zahle (1912–1974) som var datter av den danske minister/ambassadør i Berlin.

Anton Fredrik Klaveness var ridder av St. Olavs Orden (1961), den svenske Vasaordenen og den nederlandske Oranje-Nassau-ordenen.

Meritter 
 Norge under Sommer-OL 1928: 32.-plass i sprangridning individuelt og 11.-plass i lagkonkurransen

Referanser

Eksterne lenker 
 

Norske skipsredere
Norske styregrossister
Norske ryttere
Ryttere under Sommer-OL 1928
Deltakere for Norge under Sommer-OL 1928
St. Olavs Orden
Vasaordenen
Oranje-Nassau-ordenen
Personer fra Sandefjord kommune
Lokalpolitikere i Bærum
Artikler i sjøfart-prosjektet
Eumichthini

Se Systematisk inndeling

Eumichthini er en gruppe av biller som tilhører den artsrike underfamilien Cerambycinae i familien trebukker (Cerambycidae).

Utseende 
Nokså små, brunlige eller brunsvarte, blanke trebukker. Antennene er omtrent så lange som kroppen eller noe kortere. Pronotum er nærmest tønneformet med rundede sider, omtrent så langt som bredt, og tydelig smalere enn de parallellsidige dekkvingene. Lårene er klubbeformede.

Utbredelse 
Gruppen er utbredt i det vestlige Nord-Amerika.

Systematisk inndeling 

 Ordenen biller, Coleoptera Linnaeus, 1758
 Underordenen Polyphaga Emery, 1886
 Gruppen (infraorden) Cucujiformia Lameere, 1938
 Overfamilien Chrysomeloidea Latreille, 1802 (=Phytophaga)
 Familien trebukker, Cerambycidae Latreille, 1802
 Underfamilien tømmerbukker, Cerambycinae Latreille, 1802  
 Stammen Eumichthini Linsley, 1940
 Slekten Eumichthus LeConte, 1873
 Eumichthus oedipus LeConte, 1873
 Slekten Poecilobrium Horn, 1883
 Poecilobrium chalybeum (LeConte, 1873)

Kilder 

 Liste over slektene
 Katalog med utbredelsesdata, amerikanske arter

Eksterne lenker 
 

Cerambycinae
Gahaniini

Se Systematisk inndeling

Gahaniini er en gruppe av biller som tilhører den artsrike underfamilien Cerambycinae i familien trebukker (Cerambycidae).

Utseende 
Middelsstore, blanke, tilsynelatende hårløse trebukker. Antennene er litt kortere enn kroppen. Pronotum er mer eller mindre rødlig, omtrent så langt som bredt, med en kraftig, trekantet tann midt på hver side. Dekkvingene er parallellsidige, enten svarte eller brunrøde.

Utbredelse 
Slekten Gahania er utbredt i det østlige og sørlige Afrika.

Systematisk inndeling 

 Ordenen biller, Coleoptera Linnaeus, 1758
 Underordenen Polyphaga Emery, 1886
 Gruppen (infraorden) Cucujiformia Lameere, 1938
 Overfamilien Chrysomeloidea Latreille, 1802 (=Phytophaga)
 Familien trebukker, Cerambycidae Latreille, 1802
 Underfamilien tømmerbukker, Cerambycinae Latreille, 1802  eller Dorcasominae
 Stammen Gahaniini Quentin & Villiers, 1989
 Slekten Gahania Distant, 1907
 Gahania brunnea Quentin & Villiers, 1970
 Gahania karooensis Adlbauer, 1998
 Gahania orientalis Quentin & Villiers, 1970
 Gahania perissinottoi Adlbauer, 2016
 Gahania simmondsi Distant, 1907
 Gahania thompsoni Quentin & Villiers, 1970

Kilder 

 Liste over slektene
 Katalog med utbredelsesdata

Eksterne lenker 
 

Cerambycinae
Dorcasominae
Thomas Clarion

Thomas Clarion (født 15. mars 1982 i Sallanches) er en fransk funksjonshemmet skiskytter og langrennsløper. Han har to bronsemedaljer ved Paralympiske vinterleker 2014 i Sotsji som fremste internasjonale meritter. 

Han mistet synet da han var 20 år gammel, på grunn av Retinitis pigmentosa (pigmentavleringer grunnet netthinnebetennelse), og konkurrerer i klassen B1 for synshemmede utøvere. Han debuterte internasjonalt i verdenscupen i 2008. I tillegg til skiskyting og langrenn har han også drevet aktivt med parasvømming. 

Han er utdannet fysioterapeut og massør, og jobber på Janville Centre of Re-adaptation i Bonneville i Haute-Savoie.

Karriere 
Clarion vant verdenscupen sammenlagt i sesongen 2008/09. 

Han deltok ved VM i skiskyting og langrenn for funksjonshemmede 2009. I skiskyting kom han på 6.-plass på 12,5 km og 10.-plass på 3,6 km jaktstart. I langrenn kom Frankrike på 4.-plass på 1x4 + 2x5 km stafett, og individuelt kom han på 9.-plass på 10 km fristil og 10.-plass på 20 km klassisk. Året etter deltok han ved Paralympiske vinterleker 2010, der han kom på 5.-plass på 12,5 km skiskyting og 8.-plass på 3 km jaktstart. I langrenn fikk han 6.-plass på 20 km fristil som beste individuelle resultat. Frankrike kom også på 6.-plass på 1x4 + 2x5 km stafett, og Clarion kom på 15.-plass på langrennssprinten. Han stilte ikke til start på 10 km klassisk stil. 

I 2011 deltok han ved VM i skiskyting og langrenn for funksjonshemmede 2011 i Khanty-Mansiysk. I skiskyting kom han på 6.-plass på 7,5 km, 7.-plass på 12,5 km og 8.-plass på 3 km jaktstart. Russland kom på 5.-plass på 1x4 + 2x5 km stafett, og han kom også på 5.-plass på 10 km. På 20 km kom han på 8.-plass, men han stilte ikke til start på sprinten. 

Ved VM i skiskyting og langrenn for funksjonshemmede 2013 i Sverige kom han på 6.-plass på 7,5 km skiskyting, 12.-plass på 12,5 km og 13.-plass på 15 km skiskyting. Han fikk bedre plasseringer i langrenn, der han kom på 4.-plass på 4 x 2,5 km stafett, og 6.-plass på både 10 og 20 km. 

Ved Paralympiske vinterleker 2014 i Sotsji kfikk han to medaljer i langrenn. Han fikk bronse individuelt på 10 km fri teknikk, og Frankrike kom også på 3.-plass på 4 x 2,5 km stafett, der Clarion brukte Julien Bourla som ledsager. Han kom på 10.-plass i kvalifiseringen i langrennssprinten, og nådde ikke finalen. I skiskyting kom han på 15.-plass på 7,5 km. 

Etter de paralympiske vinterlekene i 2018 ble han utnevnt til ridder av Æreslegionen.

Referanser

Eksterne lenker 
 Profil hos Paralympics 2014 
 Profil hos IPC (biografi og resultater)

Franske handikappidrettsutøvere
Franske langrennsløpere
Franske skiskyttere
Paralympiske bronsemedaljevinnere for Frankrike
Deltakere for Frankrike under Paralympiske vinterleker 2014
Langrennsløpere under Paralympiske vinterleker 2014
Skiskyttere under Paralympiske vinterleker 2014
Fødsler i 1982
Personer fra Sallanches
Electric Callboy

Electric Callboy (tidligere kjent som Eskimo Callboy) er et tysk metalcore-band. Bandet ga ut sitt første album Bury me in Vegas i 2012. Sangene inneholder stort sett tekster som omhandler drikking og sex.

Diskografi
Studioalbum
 Bury Me in Vegas (2012)
 We Are the Mess (2014)
 Crystals (2015)
 The Scene (2017)

EP
 Eskimo Callboy (2010)

Eksterne lenker 
 

Tyske metalcore-band
Band etablert i 2010
2010 i Tyskland
Roberta Flack

Roberta Flack (født 10. februar 1937 i Black Mountain, Nord-Carolina) er en amerikansk sanger, sangskriver og musiker, som særlig er kjent for musikk i sjangerne jazz, soul, R&B og folk.

Blant Roberta Flacks mest kjente sanger er hitsinglene «The First Time Ever I Saw Your Face», «Killing Me Softly with His Song» og «Feel Like Makin' Love». Hun har dessuten spilt inn et utall av sanger, både egne og andres komposisjoner, som for eksempel «The Impossible Dream».

Priser 
Roberta Flack har fått flere priser og har blitt hedret, blant annet:
 1973 vant hun en Grammy for «The First Time Ever I Saw Your Face»
 1974 vant hun en Grammy for «Killing Me Softly with His Song»
 1999 fikk hun en stjerne på Hollywood Walk of Fame.

Referanser

Eksterne lenker 
 
 
 
 

Sangere fra USA
Hollywood Walk of Fame
Jazzvokalister fra USA
Musikere fra USA
Gryta kraftverk

Gryta kraftverk er et vannkraftverk i Rindal kommune i Trøndelag.

Det er et elvekraftverk som utnytter et fall på 223 meter i en sideelv til Surna.

Installert effekt er 1,5 MW. Årsproduksjon er beregnet til 4,5 GWh.

I Desember 2020 overtok Småkraft AS alle aksjene fra grunneierne.

Referanser

Kilder
 
 NVE vannkraftdatabase
 Småkraft AS

Se også
 Åpningen av Gryta Kraft

Småkraftverk i Trøndelag
Kraftverk i Rindal
Kraftverk etablert i 2009
Småkraft AS
Bernt Bentsen

Bernt Bentsen (født 1860, død 2. januar 1899) var en norsk polfarer, sjømann, styrmann og ishavsseiler. Han deltok i polferden «Framferd» ledet av Fridtjof Nansen og Wellmans nordpolekspedisjon i 1898 hvor han døde.

Kryssingen av Polhavet med «Fram» 

Bentsen tok styrmannseksamen i 1890 og dro deretter ut på Ishavet. Han deltok på den første ferden med «Fram» 1893—96 under ledelse av Fridtjof Nansen. Da ekspedisjonen ankom Tromsø på vei mot sibirkysten, ble Bentsen hyrt på stedet for å hjelpe med seilasen til Jugorstredet. Nansen forklarte ikke i sin beretning hvorfor han tok med Bentsen, og det var heller ingen køyeplass til ham. Han måtte dele en allerede full firemanns lugar, som antagelig var mulig fordi én mann alltid var på vakt. Bentsen ble med ekspedisjonen hele veien.
 
Han var visstnok god til å fortelle skrøner, som var nyttig under en tre år lang drift.

Wellmans nordpolekspedisjon og Bentsens dødsfall 
Bentsen døde under overvintring på Frans Josefs land. Han ble hyrt i 1898 av amerikaner Walter Wellman for en ekspedisjon til Frans Josef Land, som skulle være utgangspunktet for Nordpolen. Bentsen og Paul Bjørvig overvintret i en liten stein- og torvhule på Kapp Heller på Wilczekøya. De var en del av en gruppe på seks personer som under ledelse av Evelyn B. Baldwin la ut på en ekspedisjon nordover fra hovedstasjonen de hadde etablert på Kapp Tegetthoff på Halløya. Det ble bestemt at fire av de seks skulle returnere til hovedbasen, Bjørvig og Bentsen skulle overvintre i den primitive hytten. Stenhula var satt opp ved et depot resten av ekspedisjonsmedlemmene skulle benytte på neste sommers framstøt nordover, de to nordmennene skulle således være vaktmenn for dette depotet. Det var imidlertid meget begrenset hva de hadde fått tillatelse av Baldwin til å bruke i løpet av vinteren. De levde mest på isbjørnkjøtt og kaffe. Bentsen ble syk i begynnelsen av november, og Bjørvig pleide han frem til han døde 2. januar. Tidligere på høsten hadde de to blitt enige om at hvis en av dem døde i løpet av vinteren skulle den andre ikke begrave den døde ute. Dette fordi det på vinterstid ville være umulig å gjøre dette på en sikker måte slik at ikke isbjørner eller hunder fikk tak i liket. Bjørvig tilbrakte derfor resten av vinteren med sin døde kamerat i soveposen. I slutten av februar kom Wellman og de andre til Kapp Heller. De laget da en grav av steiner og holdt begravelse for Bentsen.

Hendelsen er tema i John Giævers bok Hardbalne polarkarer fra 1957 og i Mikkjel Fønhus fortelling Et løfte, Fønhus hadde fått låne Bjørvigs dagbok fra overvintringen for å skrive fortellingen.

Nyere tid 
I 1960 kom russiske forskere over Bentsens grav under en ekspedisjon til Wilczek Land, øya der Kapp Heller ligger. Graven var da ødelagt, så de gravla han på nytt. Russerne reiste også et minnesmerke ved graven.

Referanser

Kilder

Eksterne lenker 
 
 Fram Museum artikkel om Bernt Bentsen

Norske oppdagere
Norske polfarere